Likumprojekts

**Grozījumi Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likumā**

Izdarīt Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likumā (Latvijas Republikas Saeimas un Ministru Kabineta Ziņotājs, 2006, 14. nr.; 2008, 12., 16. nr.; 2009, 2., 3., 9., 10., 14. nr.; Latvijas Vēstnesis, 2009, 196. nr.; 2010, 47., 205. nr.; 2011, 148. nr.; 2012, 189. nr.; 2014, 57. nr.; 2015, 118. nr., 2016, 241. nr.) šādus grozījumus:

1. Izslēgt 2. panta otrajā daļā vārdus "Drošības policija".

2. Izslēgt 3. panta piekto daļu.

3. Izslēgt 9. panta otrajā daļā vārdus "Drošības policijas".

4. Papildināt pārejas noteikumus ar 21. punktu šādā redakcijā:

"21. Šā likuma 44. panta ceturtā daļa neattiecas uz Drošības policijas amatpersonām, kuras saskaņā ar attiecīgajiem grozījumiem Valsts drošības iestāžu likumā uzskatāmas par atvaļinātām Iekšlietu ministrijas sistēmas iestāžu un Ieslodzījuma vietu pārvaldes amatpersonām ar speciālajām dienesta pakāpēm, un viņām nav jāatmaksā izsniegtā formas tērpa atlikusī vērtība."

Likums stājas spēkā 2019. gada 1. janvārī.

Aizsardzības ministrs

Raimonds Bergmanis